Eadbald Kent
Eadbald (hensaozneg : Eadbald) a oa roue Kent etre 616 hag e varv e 640. Mab e oa da Æthelberht ha da Bertha, unan eus merc'hed ar roue frank Charibert.

Æthelberht en doa graet eus Kent ur rouantelezh c'halloudus e Bro-Saoz e-kerzh e ren ha bet e oa ar c'hentañ Angl ha Saoz liesdoueek o treiñ d'ar gristeniezh. Pa erruas Eadbald e penn ar rouantelezh e voe da gentañ ur giladenn evit an Iliz, dre ma oa chomet stag ouzh ar relijion liesdoueek ha ne cheñchas relijion nemet goude bloaz d'an nebeutañ pe goude 8 vloaz hepken hervez ar mammennoù. Troet e oa da gristen ha badezet gant Laurentius pe Justus. Dizimeziñ a reas diouzh e gentañ gwreg a oa  ivez e lezvamm, dre bouez an Iliz. Eil gwreg Eadbald, Emma, a vije bet ur briñsez Frank. Daou vab o doa bet, Eormenred hag Eorcenberht, hag ur verc'h, Eanswith.

Gwelet ivez
Roll rouaned Kent

Rouaned Kent
Ganedigezhioù 616
Marvioù 640